laion/Wikipedia-Exotic huggingface dataset:
פוסיפר

פוסיפר (באנגלית: Puscifer) הוא פרויקט צד מוזיקלי של סולן להקת טול וא פרפקט סירקל - ג'יימס מיינארד קינן. למרות שקינן באופן רשמי החבר הרשום היחידי בהרכב, בפועל היה שיתוף פעולה רחב עם אמנים נוספים לאורך שנות פעילות הפרויקט. פוסיפר החלה את דרכה בשם זה רק ב-2007, ולמרות זאת הלהקה הייתה קיימת עוד מ-2003 בשמות שונים. ההרכב היה מעורב בהפקת פסקול לסרטים "המסור 2", הראשון בסדרת סרטי "מלחמת האופל" וסרטי ההמשך "מלחמת האופל: אבולוציה" ומלחמת האופל: עלייתם של אנשי הזאב". על פי הוגה הפרויקט, מיינארד, פוסיפר הוא "מגרש משחקים לקולות שבראשי", " תהליך שקורה כאשר אתה נמצא בחברת מוזיקאים אחרים". מלבד היותו מוזיקלי, מגדיר מיינארד את הפרויקט גם כ- "מותג ופרויקט קולנועי", כאשר בעצם עם יציאת השירים יוצאים גם DVD המלווים אותם בעזרת סרטונים הנעשים על ידי שילוב של קטעי וידאו עם גרפיקה ממוחשבת. הפרויקט מאופיין בהרבה הומור ובוטות. ניתן אפילו להגדיר אותו כ"פרודיה" לסוגים שונים של מוזיקה. פרט לתוכן השירים, עטיפות האלבומים מושכים תשומת לב עקב הציניות המשולבת בהם ,כמו גם הראינות הקומיים של מיינארד, והופעות רוק בסגנון קברט. דוגמה לכך ניתן למצוא בשיר Country Boner, פרודיה לשירי קאנטרי ידועים. סך הכל הפרויקט הוציא כשני אלבומי אולפן, כאשר השני הוקלט יחד עם השחקנית והזמרת מילה יובוביץ'. מאז ההופעה הראשונה ב-2009, נהג להופיע מיינארד עם הרכב משתנה בהופעותיו עם פוסיפר על במות שונות בארצות הברית. הופעתה של פוסיפר ידועה לרוב בשל ססגוניותה המשתנה והשימוש הרב במצגים ומוניטורים אלקטרוניים על הבמה. ובכל זאת למרות הביקוש הרב להופעות חיות, לא נהג הפרויקט לצאת למסעות ברחבי העולם, אלא הסתפק בהופעות בודדות בתאריכים פעמיים ביעדים כגון לאס וגאס. לפי חשבון המייספייס של מיינארד, האמנים אשר שותפים לפרויקט הם: מיינארד ג'יימס קינן ודלת מסתובבת של אנשים מוכשרים. הרשימה העדכנית של מוזיקאים אורחים... הגיטריסט רנהולדר, מילה יובוביץ', ליסה ג'רמנו, ג'וש יוסטיס, סאטאנס מיוז, ועוד. - מיינארד ג'יימס קינן, מייספייס 2008 בנוסף לרשימה זאת, הקליט מיינארד גם עם טרנט רזנור (סולן Nine Inch Nails), ההרכב לאסטמורד, ג'וני פולונסקי, טים אלכסנדר, בראד ווילק, ג'ואי ג'ורדיסון, אנייג'ל איימי, טלפון תל אביב, גיל שרון, טריי גאן, ועוד אמנים רבים ואחרים. V" Is for Vagina"‏ (2007) Conditions of My Parole‏ (2011) V" Is for Viagra. The Remixes"‏ (2008) D" Is for Dubby - The Lustmord Dub Mixes"‏ (2008) Sound into Blood into Wine‏ (2010) All Re-Mixed Up ‏ (2013) Don't Shoot the Messenger‏ (2007) (C" Is for (Please Insert Sophomoric Genitalia Reference Here"‏ (2009) Donkey Punch The Night (2013) מדיה וקבצים בנושא פוסיפר בוויקישיתוף אתר האינטרנט הרשמי של פוסיפר פוסיפר, ברשת החברתית פייסבוק פוסיפר, ברשת החברתית אקס (טוויטר) פוסיפר, ברשת החברתית אינסטגרם פוסיפר, סרטונים בערוץ היוטיוב פוסיפר, באתר אפל מיוזיק (באנגלית) פוסיפר, באתר ספוטיפיי פוסיפר, באתר Last.fm (באנגלית) פוסיפר, באתר AllMusic (באנגלית) פוסיפר, באתר MusicBrainz (באנגלית) פוסיפר, באתר דיזר פוסיפר, באתר Discogs (באנגלית) פוסיפר, באתר Songkick (באנגלית) פוסיפר, באתר בילבורד (באנגלית) פוסיפר, באתר טיידל (באנגלית)
תעלת אירואסיה

פרויקט תעלת אירואסיה, הידוע גם בשם תעלת מאניץ', הוא פרויקט סובייטי שאפתני שהחל בשנת 1932 אך מעולם לא הושלם, לבניית תעלה שתחבר בין הים הכספי לבין ים אזוב שבים השחור (ומכאן - חיבור בין אסיה לאירופה). אורך התעלה המתוכננת היה כ-700 קילומטר, רוחבה 80 מטר, עומקה 6.5 מטר, והיא יועדה לכלי שיט בקיבולת של עד עשרת אלפים טון. הנתיב נבחר בקפידה כך שיעבור לאורך מסלול לא הררי. הנקודה הגבוהה ביותר לאורך הנתיב המתוכנן גבוהה ב-27 מטר מים אזוב ו-54 מטר מהים הכספי. הוצעו פתרונות שונים להתגברות על מכשול זה באמצעות תאי שיט כמקובל בתעלות אחרות בעולם. הנתיב המתוכנן עובר רובו בשקע גאולוגי המכונה "שקע קומה-מאניץ'" (אנ') על שם שני הנהרות שבו – קומה (אנ') ומאניץ'. בדרכו מהים הכספי מערבה עובר הנתיב ב: נתיב נהר קוּמָה, על גבול האוטונומיות הרוסיות רפובליקת דאגסטן ורפובליקת קלמיקיה. תעלה שתיחפר על בסיס חלק מתעלת קומה-מאניץ', שהיא תעלה להעברת מים להשקיה המחברת כיום בין נהר קומה לנהר מאניץ' המזרחי נהר מאניץ' המזרחי נהר מאניץ' המערבי, הזורם כיום דרך אגם מאניץ' גודילו, אגם מלוח בקלמיקיה, ונשפך לנהר הדון. 100 קילומטר במורד נהר הדון, לתוך ים אזוב. בחודש מאי 1932 אישרה הממשלה הסובייטית את התוכניות, והעבודה החלה מיד בחלק של נהר מניץ' המערבי. עד שנת 1941 הושלמו 329 קילומטר של שיט רצוף. עם מעורבות ברית המועצות במלחמת העולם השנייה הופסקו העבודות על התעלה. לאחר המלחמה הושקע רוב המאמץ בגמר תעלת הוולגה-דון ולאחר מכן לא נמצאה הצדקה כלכלית מבחינת היקף השיט הצפוי להשלמת הפרויקט המקורי.
מילאן סמיליאניץ'

מילאן "לולה" סמיליאניץ' (בסרבית: Милан “Лола” Смиљанић; נולד ב-19 בנובמבר 1986) הוא כדורגלן סרבי שמשחק במדי קבוצת מורנר בעמדת הקשר. נולד בקלמר שבשוודיה בשל אביו, שחקן כדורגל סרבי ששיחק במועדון שוודי באותו זמן. סמיליאניץ' החל לשחק בשנת 2005 במדי פרטיזן בלגרד. הוא רשם במדיה 48 הופעות שבמהלכן כבש שער אחד. ביולי 2007 עבר לשחק במדי קבוצת אספניול, לאחר שחתם על חוזה לחמש שנים. בשתי העונות הראשונות מיעט לשחק ובעונתו השלישית לא שיחק כלל. בהמשך הושאל לקבוצת ספורטינג חיחון עד לתום עונת 2009/10. בעונת 2013/14 חתם במועדון הטורקי גנצ'לרבירליגי לשתי עונות במהלכן שיחק משחק אחד. ביולי 2015 חתם על חוזה לעונה אחת במכבי נתניה. לסמיליאניץ' 28 הופעות במדי הנבחרת הצעירה של סרביה ו-2 שערים. הוא שיחק בנבחרת בשתי אליפויות אירופה עד גיל 21 ואף באולימפיאדת בייג'ינג. בנוסף, יש לו 6 הופעות בנבחרת הבוגרת ושער אחד שכבש ב-17 באוקטובר 2007 במשחק נגד אזרבייג'ן. מדיה וקבצים בנושא מילאן סמיליאניץ' בוויקישיתוף מילאן סמיליאניץ', באתר ההתאחדות לכדורגל בישראל מילאן סמיליאניץ', באתר Transfermarkt מילאן סמיליאניץ', באתר Soccerway מילאן סמיליאניץ', באתר BDFutbol מילאן סמיליאניץ', באתר WorldFootball.net מילאן סמיליאניץ', באתר National Football Teams מילאן סמיליאניץ', באתר FootballDatabase.eu פרופיל המאמן, באתר Transfermarkt דף השחקן באתר one דף השחקן באתר espn
סיטקום (סרט)

סיטקום (בצרפתית: Sitcom) הוא סרט צרפתי סוריאליסטי וסאטירי שיצא בשנת 1998. הסרט נכתב ובוים על ידי פרנסואה אוזון אשר זהו סרטו הראשון באורך מלא. הסרט זכה בשלושה פרסים והיה מועמד לשלושה נוספים, ביניהם בפסטיבל הסרטים בסטוקהולם. עלילת הסרט נסובה סביב הידרדרותה המוסרית של משפחה בורגנית החיה בפרבר צרפתי. הידרדרות שמתחילה עם הכנסתו של עכבר לבן לבית המשפחה. שמו של הסרט הוא התייחסות לסוגה הטלוויזיונית סיטקום (קומדיית מצבים), ובעיקר לקומדיות המצבים האמריקאית, בהן נפוצה ההתמקדות בחיי המשפחה ובערכיה. בבית משפחה נורמלית למראה, חוזר יום אחד אב המשפחה מהעבודה, ומביא עמו עכבר לבן קטן. לאחר זמן קצר מתחילה החיה בעלת החזות התמימה להשפיע על אשתו ועל ילדיו, ומעוררת בהם את תשוקותיהם הנסתרות ביותר. הבן מכריז בפני המשפחה על היותו הומוסקסואל ומתחיל להשתתף באורגיות. הבת מסכנת את חייה בכוונה תחילה למען הריגוש ומתנסה בפעילות סאדו-מאזוכיסטית עם בן הזוג שלה (סטפן רידו) ואילו האם מפתה את בנה בטענה שהיא יכולה "לרפא" אותו מנטייתו המינית. לאחר שהאב שוחט ואוכל את העכבר, הוא הופך בעצמו לעכבר ענקי. כשהמשפחה מגלה זאת, הם מתאגדים יחדיו ושוחטים אותו בברוטאליות. בסרטו הידוע של ג'ון שלזינגר "קאובוי של חצות", מתגלה התסכול המיני העמוק של אם ובנה כאשר היא יוצרת דמות עכבר לבן מגומי. סרט נוסף שככל הנראה השפיע על "סיטקום" הוא תיאורמה, סרטו של פייר פאולו פזוליני המבוסס על רומן שכתב. עלילת הסרט מתמקדת בחדירתו של זר מסתורי לביתה של משפחה איטלקית מהמעמד העליון. הזר מפתה כל אחד מבני המשפחה – האב, האם, הבת והבן. בעקבות ההיענות לזר המפתה נהפכת האם לנימפומנית, הבת נכנסת למצב קטטוני והבן מבין לראשונה שהוא הומוסקסואל והופך לאמן. "סיטקום", במסד הנתונים הקולנועיים IMDb (באנגלית) "סיטקום", באתר נטפליקס "סיטקום", באתר AllMovie (באנגלית) "סיטקום", באתר Rotten Tomatoes (באנגלית) "סיטקום", באתר אידיבי "סיטקום", במסד הנתונים הקולנועיים KinoPoisk (ברוסית) מאיר שניצר, צוואת בשרים, באתר nrg‏, 19 במאי 2006 ערך זה הוא קצרמר בנושא סרטים צרפתיים ובנושא להט"ב. אתם מוזמנים לתרום לוויקיפדיה ולהרחיב אותו.
Halo

Halo (קרי הֵיְ֫ילוֹ) היא מילה באנגלית שפירושה הילה. האם התכוונתם ל... Halo (סדרת משחקים) – סדרת משחקי וידאו מסוגת המדע הבדיוני היוצאת משנת 2001 Halo (סדרת טלוויזיה) – סדרת מדע בדיונית לייב אקשן המבוססת על זיכיון משחקי הווידאו Halo, משודרת משנת 2022 Halo (שיר של ביונסה) – סינגל שיצא בשנת 2009 Halo (שיר של LUM!X) – סינגל של די ג'יי LUM!X בהשתתפות פיה מריה משנת 2022 Halos (ברבים) The Halos – כינוי לקבוצת הבייסבול האמריקאית לוס אנג'לס איינג'לס כראשי תיבות HALO – ראשי תיבות ששימשו כשם הבינלאומי של להקת הבנים הדרום קוריאנית היילו (פעלה בשנים 2014–2019), ראו היילו (להקת בנים) HALO – ראשי תיבות לתיאור צניחה מגובה רב עם פתיחת מצנח בגובה נמוך, ראו צניחה צבאית מגובה רב היילו (פירושונים) הילה (פירושונים)
נוטס קאונטי

נוטס קאונטי (באנגלית: Notts County) היא קבוצת כדורגל מהעיר נוטינגהאם, אשר משחקת נכון לעונת 2023-2024 בהפוטבול ליג השנייה (הליגה הרביעית בחשיבותה באנגליה) זאת לאחר שבסיום עונת 2018-2019 נפרדה הקבוצה לראשונה בתולדותיה מהפוטבול ליג. הקבוצה, אשר נוסדה בשנת 1862, נחשבת לקבוצת הכדורגל המקצוענית הוותיקה ביותר בעולם והייתה אחת מ-12 קבוצות המייסדות של הליגה האנגלית אשר הוקמה בעונת 1888-89. נוטס קאונטי לא שיחקה מעולם בפרמייר ליג במתכונתו הנוכחית. עונתה האחרונה בליגה האנגלית הבכירה הייתה בשנת 1992 שנה לפני הקמת הפרמייר ליג. מאז ירדה הקבוצה במורד הליגות. בשנת 1995 נשרה לליגה השלישית ובחלוף שנתיים לרביעית. לאחר שנה שבה לליגה השלישית, אך בשנת 2004 חזרה לרביעית. בקיץ 2009 הגיעו למועדון קבוצת משקיעים מתוך כוונה להחזיר את נוטס קאונטי לימיה היפים, כבר בעונה הראשונה הצליחה הקבוצה להעפיל לליגה השלישית אחרי 6 שנות היעדרות. בשנת 2015 ירדה לליגה הרביעית לאחר 5 עונות. בסיום עונת 2018-19 ירדה נוטס קאונטי לנשיונל ליג אחרי הפסד במחזור הסיום לסווינדון טאון 1-3. בכך לראשונה בתולדותיה נפרדה נוטס קאונטי מהפוטבול ליג וירדה לליגה החמישית.. שנה מאוחר יותר פספסה נוטס קאונטי הזדמנות לשוב לפוטבול ליג השנייה לאחר שהקבוצה נוצחה בגמר הפלייאוף על העלייה לליגה הרביעית בידי הארוגייט 1-3. בסיום עונת 2022-23 חזרה נוטס קאונטי לליגת הפוטבול ליג השנייה אחרי 4 שנים של היעדרות אחרי ניצחון בגמר הפלייאוף על העלייה על צ'סטרפילד. יריבתה העירונית היא נוטינגהאם פורסט. משחק הדרבי האחרון ביניהן התקיים בעונת 1993-94. גביע ה-FA‏: 1894 פיינליסטית: 1891 מדיה וקבצים בנושא נוטס קאונטי בוויקישיתוף אתר האינטרנט הרשמי של נוטס קאונטי נוטס קאונטי, ברשת החברתית פייסבוק נוטס קאונטי, ברשת החברתית אקס (טוויטר) נוטס קאונטי, ברשת החברתית אינסטגרם נוטס קאונטי, ברשת החברתית טיקטוק נוטס קאונטי, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu אחרי 131 שנים: נוטס קאונטי ירדה לליגת החובבים, באתר ynet, 6 במאי 2019
Opiate

Opiate (אופית') הוא מיני-אלבום שיצא ב-1992 על ידי הלהקה האמריקאית טול. האלבום הוכרז כפלטינה ב-1 באפריל 2005. הכינוי אופית' הוא בעצם הגייה של הלהקה עצמה. השם מייצג שילוב של המילים האנגליות אופיום (Opium) ואמונה (Faith). על פי ראיון שבוצע עם סולן הלהקה ג'יימס מיינארד קינן, הרעיון לשם לקוח מציטוטו המפורסם של הפילוסוף קרל מרקס - "הדת היא אופיום להמונים". "Sweat" – 3:46 "Hush" – 2:48 "Part of Me" – 3:17 "Cold and Ugly" (live) – 4:09 "Jerk-Off" (live) – 4:23 "Opiate" – 8:28 מכיל גם שיר חבוי בשם "The Gaping Lotus Experience" מיינארד ג'יימס קינן - שירה אדם ג'ונס - גיטרה פול דאמור - באס דני קארי - תופים מידע על האלבום Opiate באתר MusicBrainz מידע על האלבום Opiate באתר AllMusic האלבום Opiate באתר Discogs האלבום Opiate באתר ספוטיפיי האלבום Opiate באתר דיזר האלבום Opiate באתר אפל מיוזיק האלבום Opiate באתר טיידל האלבום Opiate באתר יוטיוב
לנסטר

לנסטר (באירית: Laighin / Cúige Laighean, באנגלית: Leinster) היא אחת מפרובינציות אירלנד. זוהי הפרובינציה המאוכלסת ביותר באירלנד - כ-2.3 מיליון תושבים, בה שוכנת הבירה דבלין, ובסביבתה מרוכזת מרבית אוכלוסיית הפרובינציה. שטחה של לנסטר הוא 19,764 קמ"ר. הדגל של הפרובינציה מזכיר את סמל אירלנד, וכמוהו מכיל נבל אירי זהוב, אך על רקע ירוק. שמה האנגלי של הפרובינציה נגזר מהמילים Laigin, כשמו של שבט עתיק שישב באזור לפנים, ו-staðr, מילה נורדית עתיקה שמשמעותה "ארץ" או "טריטוריה". השם האירי Cúige Laighean נגזר מאותו מקור. Laighean הוא שמו האירי של השבט, ו"Cúige" פירושה חמישית, אות לכך שבעבר נחלקה אירלנד לחמש פרובינציות. גבולותיה של לנסטר עברו שינויים רבים, שהעיקרי שבהם הוא סיפוח שטחיה של מיד, הפרובינציה החמישית של אירלנד, בתקופתו של אוליבר קרומוול, שבמסגרתו סופחו ללנסטר המחוזות מית', וסטמית' ושטחים נוספים. בפרובינציה שנים-עשר מחוזות היסטוריים: מחוז דבלין, ובו יש חלוקה נוספת לארבעה מחוזות משנה אדמיניסטרטיביים: העיר דבלין, שאינה מחוז אך נהנית ממעמד של מחוז אדמיניסטרטיבי. מחוז דן לירי-ראת'דאון (שטח 127 קמ"ר, כ-194,000 תושבים) מחוז פינגל (שטח 448 קמ"ר, כ-240,000 תושבים). מחוז דרום דבלין (שטח 223 קמ"ר, כ-247,000 תושבים (2006) מחוז קילדייר מחוז קרלו מחוז קילקני מחוז ליש מחוז לונגפורד מחוז לאות' מחוז מית' מחוז אופאלי מחוז וסטמית' מחוז וקספורד מחוז ויקלו מדיה וקבצים בנושא לנסטר בוויקישיתוף לנסטר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד ובנושא היסטוריה. אתם מוזמנים לתרום לוויקיפדיה ולהרחיב אותו.
כליה אגנית

כליה אגנית היא מום מולד שבו כליה אחת נמוכה ממקומה המקובל בגוף האדם - חלל הבטן האמצעי, וממוקמת בחלקו האחורי של האגן. כליות העובר מתפתחות בשלבים מאוד מוקדמים להיווצרותו, ובהדרגתיות דרך שלפוחית השתן עד שהן עולות לחלק האחורי של חלל הבטן האמצעי. ברוב המקרים כך קורה, אולם לעיתים נמצא בסקירת המערכות המוקדמת באולטרסאונד מצב של כליה אגנית. כלומר, דבר מסוים (כגון הפרעה בזרימת הדם לעובר בשבועות הראשונים) מנע מאותה כליה לעלות למקום האידיאלי עבורה, הוא חלל הבטן האמצעי. בשלב בו עורכים את סקירת המערכות המוקדמת, הכליות סיימו את השלב בו הן מתמקמות בגוף, ועל כן אם נמצאה כליה אגנית - שם היא תישאר ואין עוד סיכוי שתמשיך לעלות. במקרים מסוימים, הגינקולוגים אינם רואים בבדיקה כליה אחת, כלומר נראה שכליה אחת חסרה, ובבדיקות אולטרסאונד נוספות היא מתגלה בצורה יותר ברורה ככל שהעובר גדל יותר. לעיתים קשה לאבחן שמדובר בכליה אגנית משום שבשבועות הראשונים, בלוטות יותרת הכליה (הבלוטות המווסתות את איזונם של תפקודים שונים בגוף האדם) דומות לכליות ומיקומן סמוך. גם לולאות מעי עלולות אף הן להטעות מאותה סיבה. טרם התברר עד כמה תופעה זו שכיחה, אך כן נמצא כי הכליה אינה מגיעה למקומה עקב השפעה סביבתית או התפתחות אינדיבידואליות בגוף העובר, ולא מסיבות גנטיות. התופעה איננה חמורה, ועל פי רוב לא תשפיע על תפקודן התקין של המערכות. עם זאת, במקרים מסוימים ייתכנו ליקויים בדרכי השתן, ויש להעריך את תפקוד הכליה (דבר העושה יועץ גנטי וגם נפרולוג) על פי פרמטרים שונים כגון מרקם הכליה, וכן להעריך את הסיכון לתסמונת גנטית שעלולה ללוות אותה. כאשר מדובר ביילוד ממין נקבה המצב עלול להיות יותר משמעותי, כיוון שאצל הנקבה יכולות להיווצר בעיות במערכת הרבייה כתוצאה מכך. עם זאת, ב-98% לערך מהמקרים הכליה מתקיימת באופן תקין ולא מתלווים אליה מומים נוספים. כאשר מתגלה כליה אגנית בעת ההריון מתווספות בדיקות נוספות שיש לבצע, מעבר לבדיקות ההיריון השגרתיות והמוכרות. אלה כוללות גם בדיקות גנטיות, שעליהן ימליץ היועץ הגנטי. יש להיות תמיד במעקב אחר התפתחות הכליות, ואחר גודלן ובהירותן. מדיה וקבצים בנושא כליה אגנית בוויקישיתוף פורום "כליה אגנית" באתר דוקטור'ס הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קירסאן איליומז'ינוב

קירסאן איליומז'ינוב (ברוסית: Кирса́н Никола́евич Илюмжи́нов; נולד ב-5 באפריל 1962) הוא איש עסקים ומולטי-מיליונר רוסי, היה נשיא קלמיקיה שבפדרציה הרוסית בשנים 2005–2010.[דרושה הבהרה] כיהן כיו"ר איגוד השחמט העולמי משנת 1995 ועד 2018. איליומז'ינוב גדל בבירת קלמיקה אליסטה. כשהיה בן 14 זכה בתחרות הקלמיקית הארצית בשחמט. בשנת 1980 שירת כשנתיים בצבא הסובייטי. בין השנים 1983 ל-1989 למד במכון מוסקבה ליחסים בינלאומיים. בשנים 1989 ו-1990 היה נציג מכירות בחברת המכוניות הסובייטית-יפנית "Liko-Raduga" ובשנים 1990 ל-1993 היה נשיא התאגיד SAN במוסקבה. לאחר התמוטטות ברית המועצות רכש הון רב. ב-12 באפריל 1993 נבחר לנשיא הראשון של קלמיקיה שבפדרציה הרוסית. הוא נבחר בשנית ב-1995 ובשנת 2002. בשנת 2010 הוחלף על ידי אלכסיי אורלוב. בשנת 1995 נבחר לשמש כיו"ר איגוד השחמט העולמי והוא עמד בראשו במשך 23 שנים, עד 2018. בשנת 2010 טען בראיון טלוויזיוני כי בשנת 1997 פגש בביתו במוסקבה "חייזרים בחליפות חלל צהובות", תקשר עמם באמצעות גלי מוח ואף ביקר אצלם בחללית. מדיה וקבצים בנושא קירסאן איליומז'ינוב בוויקישיתוף סרט דוקומנטרי בערוץ אל-ג'זירה בשני חלקים: הראשון, השני ynet, פוליטיקאי רוסי טוען: פגשתי חייזרים במרפסת ביתי, באתר ynet, 6 במאי 2010 The man who bought chess קירסאן איליומז'ינוב, במסד הנתונים הקולנועיים IMDb (באנגלית) קירסאן איליומז'ינוב, במסד הנתונים הקולנועיים KinoPoisk (ברוסית) ערך זה הוא קצרמר בנושא שחמטאים ובנושא פוליטיקאים. אתם מוזמנים לתרום לוויקיפדיה ולהרחיב אותו.
יוסף שפינדל

יוסף שְׁפִּינְדֶל (מנור) (19 במרץ 1911–1994) חובב זמר ישראלי, יליד פולין, חלוץ מקליטי הזמר העברי בארץ ישראל המנדטורית. לא החשיב עצמו זמר, למרות שהיה לו קול בריטוני ערב. כדברי אליהו הכהן, שפינדל "תרם רבות לקידום הפצתה של זמרת הארץ בעולם". עורך דין במקצועו. שפינדל נולד כבן למשפחה יהודית ידועה בעיר קאלוש שבגליציה המזרחית בשנת 1911. אביו, ד"ר דוד שפינדל, היה עורך דין ואחד מחשובי העסקנים הציונים בגליציה. לפי מגילת היוחסין של המשפחה בניה התייחסו לרבנים מפורסמים כמו ישעיה הלוי הורוביץ ה"של"ה הקדוש" ואריה ליב הלר, בעל "קצות החושן". המשפחה עלתה לארץ ישראל כשיוסף היה בן 15. בהמשך יוסף נסע ללימודי משפטים בלונדון שם היה למזכיר אגודת הסטודנטים הארץ-ישראליים בלונדון. בחזרתו לארץ לא פתח בקריירה של זמר, אלא עסק בעריכת דין בלבד עד ערוב ימיו, עד שנת 1991. נפטר אחרי מחלה ממושכת בגיל 83. שפינדל היה נשוי משנת 1944 לתמר. בתו, יעל אונגר, היא גם כן עורכת דין, כמו כן עיתונאית ואשת עסקים. בשנים 1934–1935 לרגל יוזמה של תנועת הבונים באנגליה להקליט סדרה של שירים עבריים מארץ ישראל באותה תקופה כמעט ולא היו בנמצא הקלטות כאלה ויוזמי המבצע פנו לשפינדל בתור מזכיר הסטודנטים היהודים מארץ ישראל לבחור מועמדים בקרב חבריו הלומדים בלונדון שיוכלו להשתתף בהקלטות. מפני שבחברת הסטודנטים דווקא שפינדל הצטיין בקולו ובאהבתו לזמרה העברית לבסוף הוא זה ביצע את ההקלטות בחברת His Masters Voice. בסך הכל הוקלטו אחד עשר שירים על חמישה תקליטים, כשהמלווה בפסנתר היה פרסי קאהן. דרך תקליטים אלה השירים – ביניהם מבית היוצר של מלחינים כמו יהודה שרת או מרדכי זעירא – הגיעו לבתי רבים בקהילות התפוצות ובישוב העברי בארץ ישראל וזכו לפרסום רב. בשנת 1934 הקליט שפינדל את "הוי, ערש מולדת", למילים של: אהרן ליבושיצקי, לחן: אדווין ארינסון. בשנת 2008, ביוזמת חוקר הזמר העברי אליהו הכהן, הוצא תקליט בשם "למה עזבתיני" עם שחזור דיגיטלי של ההקלטות שלו משנות ה-1930. יוסף שפינדל, דף שער בספרייה הלאומית יוסף שפינדל באתר זמרשת דוד תדהר (עורך), "עו"ד יוסף מנור (שפינדל)", באנציקלופדיה לחלוצי הישוב ובוניו, כרך יג (1963), עמ' 4229 שפינדל מנור ומשפחתו, הצופה, 2008 תחביב ערב-לאוזן, מעריב, 28 בדצמבר 1964 Percy Kahn הוי, ערש מולדת, לחן: אדווין אריקסון, ביצוע: יוסף שפינדל, הקלטה:1934 זמרשת
אברהם זלינגר

אברהם (רמי) זלינגר (1915–1972) היה ניצב במשטרת ישראל. זלינגר נולד בטרנוב שבגליציה ובילדותו עבר עם משפחתו ללייפציג. בסיום לימודיו עלה בשנת 1933 לארץ ישראל והצטרף לעין חרוד. בשנת 1936 התגייס למשטרת המנדט ושירת בתחנת יגור. ביולי 1939 נפצע קשה לאחר שעלה על מוקש בכפר חסידים, עבר קטיעת רגל ושהה בשיקום כשנה. בשובו לשירות היה במחלקת חקירות פשעים במחוז חיפה, עד לסיום שירותו ב-1944 ומעברו לתפקידים מנהלתיים בממשלת המנדט. זלינגר היה קצין מחוז בירושלים ובגליל ובשנת 1947 נשלח להשתלמות באנגליה, ממנה חזר זמן קצר טרם הקמת מדינת ישראל. עם הקמת משטרת ישראל הצטרף לשורותיה ושימש מפקד נפת חיפה בדרגת סגן מפקד מחוז. באמצע 1950 הוא מונה לממלא מקום ראש אגף חקירות פשעים (המחלקה הפלילית של אגף החקירות) והועלה לדרגת מפקח מחוז. בסוף 1950 הוא מונה לתפקיד באופן רשמי, ולאחר חצי שנה, היה למפקד מחוז צפון. באוקטובר 1953 שב למטה הארצי כראשי אגף החקירות, אחד משלושת האגפים במשטרה, במקום ישורון שיף שהתפטר. חמש שנים עמד בראש אגף החקירות ושימש סגן מפכ"ל. בשנת 1958 אורגן מחדש מבנה המשטרה, אוחדו מחוז חיפה ומחוז צפון וזלינגר עבר לשמש מפקד המחוז החדש, ששטחו מחדרה ועד גבול המדינה בצפון. בעקבות הבאת הנאצי אדולף אייכמן לישראל, זלינגר הועבר מתפקידו ובשנים 1960–1961 פיקד על לשכה 06, שעסקה בחקירת אייכמן ובאיסוף חומר הראיות למשפטו. עם תום מלאכתה של היחידה שב זלינגר לפקד על המחוז הצפוני, עד מאי 1963, אז פרש מהמשטרה מתוך כוונה לעבור למכון ויצמן. משנת 1967 שימש חבר הנהלה במפעל תעשיות אלקטרוכימיות. זלינגר היה נשוי ואב לשלושה. בשנת 1972 אובחן כחולה סרטן הריאה ונפטר באותה שנה. הוא נקבר בעין חרוד מאוחד. זלינגר היה צייד חובב. השוטר זלינגר נפצע במוקש, דבר, 21 ביולי 1938 מצבו של הקורפורל זלינגר עדיין רציני, הַבֹּקֶר, 23 ביולי 1938 י. ציזיק נפרד ממחוז ירושלים, משמר, 12 בספטמבר 1945 הקצין לוסטיג פורש מהמשטרה, חרות, 30 במאי 1950 העלאות במשטרה, חרות, 9 באוגוסט 1950 קצין סופר - לראשות המחלקה הפלילית, מעריב, 12 בדצמבר 1950 זלינגר יעמוד בראש אגף החקירות במשטרה, מעריב, 2 באוקטובר 1953 אורי דן, שינויים מרחיקי לכת במשטרה, מעריב, 24 באוגוסט 1958 ניצב זלינגר פורש ממשטרת ישראל, מעריב, 26 במאי 1963 לטענת בנו, גדעון זלינגר, היה קשר בין מחלתו לחשיפה לחומרים מסרטנים במפעל תעשיות אלקטרוכימיות בעכו, לפי ריאיון לגדעון מלצר ב"ידיעות אחרונות" כאן אברהם זלינגר, באתר BillionGraves דוד זוהר, כל החיות המהלכות בארץ - חנוטות במוזיאון על הכרמל, מעריב, 16 במרץ 1964
קליינר פייגלינג

קְלַיְינֶר פַיְיגְלִינְג (בגרמנית: Kleiner Feigling, "פחדן קטן", משחק מילים עם המילה הגרמנית לתאנה, Feige; בעברית ישראלית נקרא על פי רוב פִיגְ'לִינְג) הוא משקה וודקה בטעם תאנים המכיל כ-20% אלכוהול, שמיוצר על ידי חברת BEHN הגרמנית שהוקמה בשנת 1892. החברה החלה לייצר את המשקה בשנת 1992. הפיג'לינג מיוצר מוודקה סופר פרימיום בשילוב תמצית תאנים שמקורן באגן הים התיכון. בתהליך הייצור עוברת הוודקה זיקוק פחמי משולש ולאחריו מושרות בה התאנים הטריות יחד עם מגוון פירות הכולל: סברס, תפוח, אפרסק, אגס ופסיפלורה, תהליך זה יוצר משקה עשיר בטעמים המחליק בגרון בקלילות. ייחודו של המשקה לא רק בטעמו אלא גם בעיצובו הצעיר עם הכובע העקום, העיניים הייחודיות וצבעיו הבולטים. גרסה פופולרית של קוקטייל המבוסס על המשקה היא פיג'לינג סאוור, הכולל גם מיץ לימון, ליים ומי סוכר. ב 2012 התווסף מוצר חדש - פיג'לינג "BLACK HAT", כקודמו על בסיס וודקה סופר פרימיום ובעל 31% אלכוהול בנפח, ובשנת 2014 נוספו שישה טעמים נוספים: פיג'לינג קוקוס ביסקוויט, פיג'לינג מסטיק (כשר), פיג'לינג פופקורן אמריקאי, פיג'לינג פאי תפוחים, פיג'לינג ליקריץ' ופיג'לינג בוטנים. מדיה וקבצים בנושא קליינר פייגלינג בוויקישיתוף האתר הרשמי של המשקה ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
אברהם בלאוגרונד

אברהם ("אדק") בלאוגרונד (1930 – ספטמבר 2019) היה פיזיקאי ישראלי, פרופסור בפקולטה לפיזיקה במכון ויצמן למדע. אברהם בלאוגרונד נולד בפולין. במהלך מלחמת העולם השנייה הסתתר תוך שימוש במסמכים מזויפים, ובתום המלחמה נסע לדודו שבהולנד. אביו נספה בשואה. במהלך לימודיו בתיכון למד הולנדית, אנגלית, גרמנית, צרפתית, לטינית, יוונית עתיקה ועברית. החל ללמוד הנדסת חשמל ב-Abraham Blaugrund ועבר ללימודי פיזיקה. לאחר שקיבל תואר ראשון בהצטיינות יתרה, הגיע בסוף 1955 למכון ויצמן. למכון טרם ניתנה הסמכה להעניק תואר אקדמי, ולכן המנחה הפורמלי שלו לדוקטורט היה פרופ' פטר אנדט מאוניברסיטת אוטרכט, וממנה קיבל תואר דוקטור בפיזיקה, אף שהמחקר נעשה במכון ויצמן. מחקרו עסק במדידת זמני חיים קצרים מאוד של חלקיקים, בתחום מאיות הננו-שניות. בהמשך עבר לעסוק בפיזיקה של פלזמה. ב-1965 יצא לשבתון במעבדה הלאומית ארגון (Argonne National Laboratory). ב-1968 הועלה לדרגת פרופסור חבר. ב-1974 יצא לשבתון במעבדת המחקר של חיל הים האמריקאי בוושינגטון (United States Naval Research Laboratory). הוא התמחה בחקר פלזמות בצפיפות גבוהה ואלומות יונים ואלקטרונים באנרגיות גבוהות. בשנת 1976 שימש כסגן יושב ראש המועצה המדעית של מכון ויצמן למדע ובשנת 1977 כיו"ר המועצה. התגורר ברחובות. בשנת 1959 נישא לרות שרף. נולדו להם שלושה ילדים, בהם פרופ' מיכל אירני מהמחלקה למדעי המחשב ומתמטיקה שימושית במכון ויצמן למדע. בת-דודתו ביאנקה הייתה רעייתו של פרופ' סול קימל. מפגש גורלי עם ספר - אברהם בלאוגרונד, באתר מכון ויצמן למדע Abraham E. Blaugrund (אורכב 30.08.2019 בארכיון Wayback Machine), באתר מכון ויצמן למדע (באנגלית) חיל האוויר האמריקאי עורך צילומי גרעין למכון ויצמן, הארץ, 13 בפברואר 1959 העלאות במכון ויצמן, מעריב, 9 ביולי 1968 פרסום נישואין, הצופה, 22 במרץ 1959
חלוצה (פירושונים)

האם התכוונתם ל... חלוצה – עיר נבטית בקרבת באר שבע, שהוקמה במאה ה-3 לפנה"ס. חלוצה (משלט) – משלט שהוקם בשנת 1947 על ידי הכשרת בית השיטה של הפלמ"ח בין רביבים לצאלים. חולות חלוצה – שטח הממוקם דרומית לרצועת עזה ומזרחית לגבול ישראל-מצרים. אשה חלוצה - אשה אשר עברה חליצה ודינה ההלכתי כגרושה. חלוציות חלוץ (פירושונים) חליצה (פירושונים)
רמאל רמאל

רמאל רמאל (בערבית: رمال رمال; 30 בספטמבר 1951 - 31 במאי 1991) היה פיזיקאי לבנוני. בגיל 18 עבר רמאל לצרפת, בה למד באוניברסיטת ז'וזף פורייה שם קיבל תואר במתמטיקה בשנת 1973. את הדוקטורט קיבל במרכז הלאומי למחקר מדעי בגרנובל בשנת 1977. הוא המשיך להתגורר בצרפת במשך רוב הקריירה האקדמית שלו. החל משנת 1993 מוענק על שמו פרס שנתי לפיזיקאי מהמזרח התיכון. רמאל רמאל, באתר פרויקט הגנאלוגיה במתמטיקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
FPS

האם התכוונתם ל... Frames per second - יחידת קצב פריימים, מדידה של כמה פריימים מצולמים בשנייה (מעיד על איכות של מצלמה, סרטון או כרטיס גרפי) First person shooter - משחק ירי בגוף ראשון Federal Protective Service - שירות האבטחה הפדרלי של ארצות הברית Feet per second - רגל לשנייה, יחידת מהירות Federation of Piling Specialists - איחוד מומחי הכלונסאות
זכאי

האם התכוונתם ל... זיכוי (משפט פלילי) אישים ששמם זכאי: אבי זכאי – פעיל ציוני דוד זכאי – עיתונאי ישראלי דודו זכאי – זמר ישראלי דן זכאי – פסיכולוג קוגניטיבי ישראלי; אחיהן של שפרירה זכאי וזכריה זכאי-רונס זִכריה זכאי-רוֹנֶס וירולוגית ישראלית; אחותם של דן זכאי ושפרירה זכאי יחזקאל זכאי – איש ציבור ישראלי משה זכאי – פרופסור להנדסה צ'ולי זכאי – מוזיקאי ישראלי רבי זכאי דכבול – תנא ארצישראלי שמואל זכאי – תת-אלוף בצה"ל שפרירה זכאי – מדבבת ישראלית; אחותם של דן זכאי וזכריה זכאי-רונס אחר: זכאי (סדרת טלוויזיה) – סדרת דרמה נורווגית בן זכאי (פירושונים) זקהיים